《曲水亭》
宋代·董嗣杲

竹色松阴翠浪浮，春风吹落涧声幽。
古亭当路空凉透，溪水循声散漫流。
茧纸叙诗年几换，羽觞传酒禊重修。
晴岚四掩鸣琴杳，如在稽山道上游。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。